Κωνσταντίνος Κωνσταντόπουλος

Ο Κωνσταντίνος Κωνσταντόπουλος (1832-11 Νοεμβρίου 1910) υπήρξε Έλληνας πολιτικός και πρωθυπουργός της Ελλάδας (1892).

Βιογραφία
Το 1862 του ανατέθηκαν τα καθήκοντα του νομάρχη Αχαΐας και Ήλιδος. Το 1890 διατέλεσε πρόεδρος της Βουλής και ενώ αρχικά ήταν μέλος του κόμματος του Θεόδωρου Δηλιγιάννη εντάχθηκε εν συνεχεία στο κόμμα του Δημήτριου Ράλλη. Το 1892 ο βασιλιάς Γεώργιος Α' απέλυσε τον πρωθυπουργό Θεόδωρο Δηλιγιάννη, λόγω διαφωνιών στην οικονομική πολιτική της χώρας και ανέθεσε στον Κωνσταντόπουλο, ως προσωρινό πρωθυπουργό (18 Φεβρουαρίου 1892 - 10 Ιουνίου 1892) τον σχηματισμό υπηρεσιακής κυβέρνησης για τη διενέργεια εκλογών. Κηδεύτηκε στις 12 Νοεμβρίου 1910.

Πηγές
Παγκόσμιο Βιογραφικό Λεξικό. Εκδοτική Αθηνών, Αθήνα, 1987.

Πρωθυπουργοί της Ελλάδας
Νομάρχες Αχαΐας και Ήλιδος
Βουλευτές Μαντινείας
Βουλευτές εκλεγμένοι με το Κόμμα των Εθνικοφρόνων